OpenLLM-France/wikimedia huggingface dataset:
# Mycena urania

Mycena urania Mycenaceae familiako onddo espezie bat da. Elias Magnus mikologo suediarrak 1818an Agaricus uranus izena jarri zion lehenengo, eta 1872an eman zion gaur egungo izena Lucien Quélet naturalista frantsesak.
Sinonimoa: Agaricus uranius.

## Deskribapena

Kapela: 3 eta 12 mm bitarteko diametrokoa, konikotik kanpai itxurakora, erdiesferikoa, pruinaduna, ilegabe samarra, pruina zuriarekin, gardentasunez ildaskatua edo ahul ildaskatua, deprimitua, gris-zurixka edo gris-morea gero marroi-gris berun kolorekoa disko ilunagoarekin, gris iluna edo gris beltzaxkarekin. Ertza kolore berekoa edo zurbilagoa.
Orriak: 14-22 orri oinera iristen dira, lamelulekin, estuak, ale batzuetan zainez elkartuak, goranzkoak, adnatuak, gris-urdin-moreak gaztetan, gero zurixkak orla zuriarekin.
Hanka: 0,5 eta 1 mm bitarteko garaierakoa eta 35 eta 100 mm bitarteko zabalerakoa, zilindrikoa, kurbatua, distiratsua, filiformea, flexuosoa, gris-zurixka, hasieran zuri zeharrargia eta pruinaduna, gero gris-berun kolorekoa, oinarria sustrai antzekorik gabe.
Haragia: Grisa, argia edo gris iluna. Errefauaren usain ahul batekin.
Etimologia: Mycena terminoa latinetik dator, perretxikoa, onddoa, esan nahi du.

## Jangarritasuna

Interes gastronomikorik gabea.

## Sasoia eta lekua

Isolatuta edo gregarioa. Picea abies izeien azpian lur goroldiotsuetan.

### Banaketa eremua

Mycena urania espezie arraroa da, Ipar Amerikako hedapena Michigan, Ipar Carolina eta Tennessee barne hartzen dituena da. Eskoziako Cairngorms-en ere bildu da. Kanada, Alaska, Ameriketako Estatu Batuak, Groenlandia, Europa, Errusia, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ "Nombres ingleses recomendados para hongos en el Reino Unido" . Archivado desde el original (PDF) el 2011-07-16..
* ↑ Quélet L. (1872). "Los champiñones de Jura et des Vosges". Mémoires de la Société d'Émulation de Montbéliard . 2, 5 : 243..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Smith AH. (1947). Especies norteamericanas de Mycena. Ann Arbor: Prensa de la Universidad de Michigan. págs. 270– 71..
* ↑ Shaw P, Thompson D. (2006). La naturaleza de los Cairngorms: diversidad en un entorno cambiante . Edimburgo: The Stationery Office. pág. 154. ISBN 978-0-7486-3294-7. Consultado el 26 de septiembre de 2009 ..
* ↑ Mycena urania: GBIF—the Global Biodiversity Information Facility.

## Kanpo estekak

* Datuak: Q5938951
* Multimedia: Mycena urania / Q5938951